महाराष्ट्र में सरकार गठन को लेकर हलचल तेज, देर रात NCP चीफ शरद पवार से मिले शिवसेना प्रमुख उद्धव ठाकरे  
महाराष्ट्र में सरकार गठन को लेकर तस्वीर लगभग हुई साफ 
देर रात NCP चीफ शरद पवार से मिले शिवसेना प्रमुख उद्धव ठाकरे
उद्धव ठाकरे के साथ आदित्य ठाकरे और पार्टी नेता संजय राउत भी थे
Maharashtra: Shiv Sena leaders Uddhav Thackeray and Aaditya Thackeray reach NCP leader Sharad Pawar's residence in Mumbai. Shiv Sena leader Sanjay Raut and NCP leader Ajit Pawar also present. pic.twitter.com/O3StEqxlSn

शिवसेना प्रमुख उद्धव ठाकरे और शरद पवार की मुलाकात ठीक उससे पहले हुई है, जब NCP-कांग्रेस के बीच शिवसेना के साथ मिलकर सरकार बनाने को लेकर लगभग सभी मुद्दों पर सहमति बन गई है और शुक्रवार को दोनों पार्टियों के नेता मुंबई में बाकी सहयोगियों से बात करेंगे. कांग्रेस नेता पृथ्वीराज चव्हाण ने प्रेस कॉन्फ्रेंस में बताया कि सहयोगी दलों से बातचीत के बाद शिवसेना के साथ भी बात होगी और तब हम यह जानकारी दे पाएंगे कि गठबंधन कैसा होगा. सूत्रों के मुताबिक ऐसी खबरें हैं कि शिवसेना और राष्ट्रवादी कांग्रेस पार्टी के बीच ढाई-ढाई साल के लिए मुख्यमंत्री पद संभालने का समझौता हो सकता है. वहीं, कांग्रेस को उपमुख्यमंत्री पद मिल सकता है.
इससे पहले शिवसेना नेता संजय राउत ने कहा कि तीन दल शनिवार को राज्यपाल से मिलने जाएंगे. राउत ने कहा कि कहा कि राज्यपाल से मिलने का वक्त मांगा जाएगा और उन्हें कांग्रेस, शिवसेना और एनसीपी विधायकों के समर्थन की चिट्ठी दी जाएगी.
 केंद्रीय मंत्री रामदास अठावले बोले- 'कांग्रेस को सरकार बनाने में NCP-शिवसेना का नहीं करना चाहिए समर्थन अगर...'
बता दें कि महाराष्ट्र की 288 सदस्यीय विधानसभा में बीजेपी के पास 105, शिवसेना के पास 56 सीटें हैं, जबकि राकांपा और कांग्रेस के पास क्रमश: 54 और 44 सीटें हैं. राज्य में सरकार बनाने को इच्छुक किसी भी दल या गठबंधन को विधानसभा में बहुमत साबित करने के लिए कम से कम 145 विधायकों के समर्थन की जरूरत होगी.